એક દિવસ અનિલનો ફોન આવ્યો  તેણે મને કહ્યું ગાંધીનગર આવો છો, મેં કહ્યું અનીલ આપણે કેટલી બધી વખત મળ્યા પણ વાત આગળ વધતી જ નથી મને લાગે આપણે વાતને છોડી દઈએ, તેણે મને કહ્યું મારા મિત્રએ દિલ્હીના પોર્ટલની વાત પડતી મુકી છે તેમની ઈચ્છા છે કે હવે આપણું પોતાનું જ પોર્ટલ શરૂ કરીએ તમે આવો એટલે હવે પોતાનું ન્યૂઝ પોર્ટલ હોય તેવું આયોજન છે, હું ગાંધીનગર ગયો અનીલના મિત્રએ કહ્યું જુઓ મને પત્રકારત્વમાં રસ  છે માટે હું પોર્ટલમાં રોકાણ કરીશ પણ મારે આ પોર્ટલનો ઉપયોગ કરી મારા ધંધામાં કોઈ ફાયદો  લેવાનો કોઈ ઈરાદો નથી, હું તમારી કામગીરીમાં પણ કોઈ દખલ કરીશ નહીં એટલે મારી વિનંતી છે કે આખા પ્રોજેકટમાં મારૂ નામ કાગળ ઉપર તો નહીં હોય પણ તમારે પણ મારી ઓળખ કોઈને આપવાની નથી.